CELEX: 32021D1745
Language: sl
Date: 2021-09-23 00:00:00
Title: Sklep Političnega in varnostnega odbora (SZVP) 2021/1745 z dne 23. septembra 2021 o imenovanju poveljnika operacije EU v vojaški operaciji Evropske unije v Sredozemlju (EUNAVFOR MED IRINI) (EUNAVFOR MED IRINI/3/2021)

4.10.2021   
               
               
                  SL
               
               
                  Uradni list Evropske unije
               
               
                  L 350/1
               
            
         SKLEP POLITIČNEGA IN VARNOSTNEGA ODBORA (SZVP) 2021/1745
         z dne 23. septembra 2021
         o imenovanju poveljnika operacije EU v vojaški operaciji Evropske unije v Sredozemlju (EUNAVFOR MED IRINI) (EUNAVFOR MED IRINI/3/2021)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Sklepa Sveta (SZVP) 2020/472 z dne 31. marca 2020 o vojaški operaciji Evropske unije v Sredozemlju (EUNAVFOR MED IRINI) (1) in zlasti člena 8(2) Sklepa,
         ob upoštevanju naslednjega:
         
                     (1)
                  
                  
                     Svet je 31. marca 2020 sprejel Sklep (SZVP) 2020/472, s katerim je vzpostavil in začel vojaško operacijo Evropske unije v Sredozemlju (EUNAVFOR MED IRINI) pod poveljstvom kontraadmirala Fabia AGOSTINIJA kot poveljnika operacije EU za EUNAVFOR MED IRINI (v nadaljnjem besedilu: poveljnik operacije EU).
                  
               
                     (2)
                  
                  
                     Italijanski vojaški organi so 26. avgusta 2021 predlagali, da kontraadmirala Fabia AGOSTINIJA kot poveljnika operacije EU s 1. oktobrom 2021 nasledi kontraadmiral Stefano TURCHETTO.
                  
               
                     (3)
                  
                  
                     Vojaški odbor EU je 31. avgusta 2021 priporočilo italijanskih vojaških organov podprl.
                  
               
                     (4)
                  
                  
                     Svet je na podlagi Sklepa (SZVP) 2020/472 pooblastil Politični in varnostni odbor za sprejemanje sklepov o imenovanju poveljnika operacije EU.
                  
               
                     (5)
                  
                  
                     V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –
                  
               SPREJEL NASLEDNJI SKLEP:
         
            Člen 1
            Kontraadmiral Stefano TURCHETTO se imenuje za poveljnika operacije EU v vojaški operaciji Evropske unije v Sredozemlju (EUNAVFOR MED IRINI) od 1. oktobra 2021.
         
         
            Člen 2
            Ta sklep začne veljati na dan sprejetja.
            Uporablja se od 1. oktobra 2021.
         
         
            V Bruslju, 23. septembra 2021
            
               
                  Za Politični in varnostni odbor
               
               
                  predsednica
               
               S. FROM-EMMESBERGER
            
         
         
            (1)  UL L 101, 1.4.2020, str. 4.